Ir-Regolament tal-Kummissjoni (KEE) Nru 1112/2003
tas-26 ta' Ġunju 2003
li jemenda r-Regolament (KE) Nru 2377/2002 li jiftaħ u jipprovdi għall-amministrazzjoni ta' kwota ta' tariffa tal-Kommunità għax-xgħir għall-fermentazzjoni tal-birra mill-pajjiżi terzi u jidderoga mir-Regolament tal-Kunsill (KE) Nru 1766/92
IL-KUMMISSJONI TAL-KOMMUNITAJIET EWROPEJ,
Wara li kkonsidrat it-Trattat li jistabilixxi l-Komunità Ewropea,
Wara li kkonsidrat ir-Regolament tal-Kunsill (KEE) Nru 1766/92 tat-30 ta' Ġunju 1992 fuq l-organizzazzjoni komuni tas-suq taċ-ċereali [1], kif l-aħħar emendat bir-Regolament (KE) Nru 1104/2003 [2], u b'mod partikolari l-Artikolu 12(1) tiegħu,
Wara li kkonsidrat id-Deċiżjoni tal-Kunsill 2003/253/EC tad-19 ta' Diċembru 2002 li tikkonċerna l-konklużjoni ta' Ftehim f'forma ta'Skambju t'Ittri bejn il-Komunità Ewropea u l-Kanada skond l-Artikolu XXVIII tal-GATT 1994 ghall-modifikazzjoni tal-konċessjoniiet rigward iċ-ċereali skond l-iskeda tal-KE CXL annessa mal-GATT 1994 [3], u b'mod partikolari l-Artikolu 2 tiegħu,
Wara li kkonsidrat id-Deċiżjoni tal-Kunsill Nru 2003/254/EC tad-19 ta' Diċembru 2002 dwar il-konkluzjoni ta' Ftehim fil-forma ta' Skambju ta' Ittri bejn il-Komunità Ewropea u l-Istati Uniti ta' l-Amerika rigward il-modifikazzjoni tal-konċessjonijiet dwar iċ-ċereali skond l-iskeda tal-KE CXL annessa mal-GATT 1994 [4], u b'mod partikolari l-Artikolu 2 tiegħu,
Billi:
(1) Ir-Regolament tal-Kummisjoni (KE) Nru 2377/2002 [5], kif l-aħħar emendat bir-Regolament (KE) Nru 626/2003 [6], jiftaħ il-kwota ta'tariffa għall-importazzjoni ta' tunnellata ta' xgħir għall-użu fil-produzzjoni tal-birra li taqa' taħt il-kodiċi HS 100300.
(2) Ir-Regolament (KE) Nru 2377/2002 kien inizjalment addottat ghal perjodu transitorju, mill-1 ta' Jannar 2003 sat-30 ta' Ġunju 2003, sakemm ġie emendat ir-Regolament (KE) Nru 1766/92. Billi d-disposizzjonijiet ta' dak ir-Regolament ġew imħaddma b'mod sodisfaċenti matul il-perjodu konċernat, huwa xieraq li jiġu applikati b'mod permanenti.
(3) Ir-Regolament (KE) Nru 2377/2002 għandu għalhekk jiġi emendat.
(4) Il-miżuri msemmija f'dan ir-Regolament jaqblu ma' l-opinjoni tal-Kumitat ta' Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
It-tielet paragrafu ta'l-Artikolu 14 tar-Regolament (KE) NRU 2377/2002 huwa mħassar.
Artikolu 2
Dan ir-Regolament għandu jidħol fis-seħħ fit-tielet jum wara li jiġi pubblikat fil-Ġurnal Uffiċjali ta'l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Ġunju 2003.